Kezdőlap ELMÉLKEDŐ Államalapító királyunkra emlékezünk augusztus 20-án
Idén Dunaszerdahelyen augusztus 19-én és 20-án emlékezünk meg első szent királyunkról és idézzük fel a magyar államalapítást.
Augusztus 19-én, 20.00 órakor a Honfoglalás című magyar rockopera színpadi verziója kerül két felvonásban bemutatásra a Szigetszentmiklósi Sziget Színház előadásában (rendező: Pintér Tibor színművész) a Csaplár Benedek Városi Művelődési Központ előtti téren (rossz idő esetén a művelődési központ színháztermében – a belépés díjtalan).
Augusztus 20-án pedig 17.00 órakor előbb ünnepi szentmisén idézzük fel a nagy király alakját a Szent György-templomban, majd 18.30-kor a Szent István téren lesz koszorúzás. Ünnepi köszöntőt A. Szabó László alpolgármester, míg ünnepi beszédet Menyhárt József, az MKP országos elnöke mond. Közreműködik a Szent György Kórus, valamint Heringes William, a Novus Ortus Diákszínpad tagja.